Per què opta Sànchez si no hi ha acord per fer el referèndum?
El president de l'Assemblea Nacional Catalana (ANC), Jordi Sànchez, creu que si després de les eleccions del 27 de setembre hi ha una majoria independentista al Parlament de Catalunya caldrà emplaçar el govern espanyol per a pactar un referèndum sobre el nou estat per a Catalunya. Tanmateix, opina que si no hi pot haver cap acord en aquest sentit, caldrà fer una declaració unilateral d'independència (DUI) perquè el 27-S serà l'aval per a fer camí cap al nou estat. Així, també subratlla que la DUI no serà immediatament després de les eleccions. 'Probablement no serà en els propers mesos, però si hi ha una majoria independentista, que ningú dubti que aquest serà el camí. Amb Europa com a testimoni', ha destacat. En una entrevista a Catalunya Ràdio, Sànchez ha explicat que la prioritat de l'ANC és fer de l'Onze de Setembre a la Meridiana un acte multitudinari.
declaració unilateral d'independència